96/4/EY: Komission päätös, tehty 13 päivänä joulukuuta 1995, sianruhojen luokittelumenetelmän hyväksymisestä Itävallassa (Ainoastaan saksankielinen teksti on todistusvoimainen)



Virallinen lehti nro L 001 , 03/01/1996 s. 0009 - 0011



KOMISSION PÄÄTÖS, tehty 13 päivänä joulukuuta 1995, sianruhojen luokittelumenetelmän hyväksymisestä Itävallassa (Ainoastaan saksankielinen teksti on todistusvoimainen) (96/4/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan ja erityisesti sen 149 artiklan, ottaa huomioon yhteisön sianruhojen luokitteluasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1), sellaisena kuin se on viimeksi muutettuna asetuksella (EY) N:o 3513/93 (2), ja erityisesti sen 5 artiklan 2 kohdan, sekä katsoo, että asetuksen (ETY) N:o 3220/84 2 artiklan 3 kohdassa säädetään, että sianruhojen luokittelu on tehtävä arvioimalla vähärasvaisen lihan osuus tilastollisesti testatuilla arviointimenetelmillä, jotka perustuvat sianruhon yhden tai useamman anatomisen osan fyysiseen mittaukseen; luokittelumenetelmien hyväksyminen perustuu arvioinnin tilastolliseen enimmäisvirhepoikkeamaan; tämä poikkeama on määritelty yhteisön sianruhojen luokitteluasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (3), sellaisena kuin se on muutettuna asetuksella (EY) N:o 3127/94 (4), 3 artiklassa, Itävallan hallitus on pyytänyt komissiota hyväksymään yhden ainoan sianruhojen luokittelumenetelmän käytön alueellaan ja se on toimittanut asetuksen (ETY) N:o 2967/85 3 artiklassa, ennen sen muuttamista asetuksella (EY) N:o 3127/94, vaaditut seikat; on perusteltua hyväksyä tämä luokittelumenetelmä 31 päivään joulukuuta 1997 asti sovellettavan siirtymätoimenpiteen mukaisesti nykyisen Itävallassa sovellettavan luokittelujärjestelmän yhteisön järjestelmään siirtämisen helpottamiseksi, yhtään luokittelumenetelmän muutosta ei voida sallia, lukuun ottamatta saadun kokemuksen perusteella tehdyllä komission päätöksellä tehdyt muutokset; tämän vuoksi tämä hyväksyminen voidaan peruuttaa, asetuksen (ETY) N:o 3220/84 2 artiklassa säädetään, että jäsenvaltiot saavat luvan säätää samassa artiklassa määriteltyyn tarjontamuotoon nähden erilaisesta tarjontamuodosta, jos noudatettu kauppatapa tai tekniset vaatimukset antavat aihetta tällaiseen poikkeukseen, luokittelumenetelmän käyttöön liittyvät tekniset vaatimukset ja sen seurauksena noudatettu kauppatapa jättävät kylkirasvan, munuaiset ja pallean ruhoon Itävallassa; olisi syytä ottaa tämä huomioon mukautettaessa painoa tarjontamuotoon, ja tässä päätöksessä määrätyt toimenpiteet ovat sianlihan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä kuvatun "Zwei-Punkte-Meßverfahren (ZP)" -nimisen arviointimenetelmän käyttö on hyväksytty Itävallassa ainoaksi sianruhojen luokittelumenetelmäksi asetuksen (ETY) N:o 3220/84 mukaisesti. 2 artikla Arviointimenetelmään ei saa tehdä mitään muutoksia (mittauspaikka ja -tapa). 3 artikla Poiketen siitä, mitä asetuksen (ETY) N:o 3220/84 2 artiklassa tarkoitetusta tarjontamuodosta säädetään, sianruhoihin jätetään punnituksessa ja luokittelussa kylkirasva, munuaiset ja pallea. Teurastetun sian määrittelyn laatimiseksi verrattavin perustein todetusta lämminpainosta vähennetään 2,3 prosenttia. 4 artikla Tämä päätös on osoitettu Itävallan tasavallalle. Sitä sovelletaan 31 päivään joulukuuta 1997. Tehty Brysselissä 13 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 301, 20.11.1984, s. 1 (2) EYVL N:o L 320, 22.12.1993, s. 5 (3) EYVL N:o L 285, 25.10.1985, s. 39 (4) EYVL N:o L 330, 21.12.1994, s. 34 LIITE ZWEI-PUNKTE-MESSVERFAHREN (ZP) 1. Sianruhojen luokittelu Zwei-Punkte-Meßverfahren (ZP) -nimisen menetelmän mukaisesti. 2. Ruhon vähärasvaisen lihan osuus lasketaan seuraavalla kaavalla: ^y = 28,7886 - 1,17338 × a + 0,01470 × a2 + 0,89053 × b - 0,00426 × b2 jossa: ^y = ruhossa olevan vähärasvaisen lihan arvioitu prosenttiosuus, a = viillossa näkyvän rasvan paksuus (kamara mukaan lukien) millimetreinä, pakaralihasta (M. glutaeus medius) ympäröivässä ohuimmassa osassa, b = viillossa näkyvän pakaralihaksen paksuus millimetreinä, pakaralihaksen etukärjen ja selkäydinkanavan selän puoleisen osan välinen lyhin etäisyys. Kaavaa voidaan soveltaa ruhoihin, joiden paino on 60-130 kilogrammaa.